Príručka používateľa počítača VAIO

Najčastejšie otázky

#### Čo robiť, ak sa počítač VAIO stane nestabilným (nespustí sa systém Windows)?

- Vyskúšajte nasledujúce návrhy:

- Obnovte systémové súbory počítača. [Detaily]
  Použite bod obnovenia, ktorý ste vytvorili pred tým, ako sa počítač VAIO stal nestabilným.

- Ak ste zálohovali obraz systému, obnovte počítač VAIO z takejto zálohy. Ďalšie informácie nájdete na lokalite Pomoc a technická podpora pre systém Windows (Windows Help and Support). [Detaily]
  Neobnovia sa súbory, ktoré ste vytvorili alebo zmenili po zálohovaní obrazu systému.
  Takéto súbory musíte zálohovať pomocou nástroja VAIO Care (režim záchrany) : Obnovenie a údržba vášho systému (VAIO Care (Rescue Mode) : Recover or maintain your system). [Detaily]

- Problémy s počítačom VAIO môžete identifikovať pomocou aplikácie VAIO Hardvérová diagnostika (VAIO Hardware Diagnostics).

- Vďaka tejto aplikácii môžete skontrolovať, či sa vyžaduje výmena hardvéru počítača (procesor, pamäťový modul alebo vstavané úložné zariadenie).
  Ak chcete spustiť aplikáciu VAIO Hardvérová diagnostika (VAIO Hardware Diagnostics), vyberte položku Nástroje (Tools) a VAIO Hardvérová diagnostika (VAIO Hardware Diagnostics) v časti VAIO Care (režim záchrany) : Obnovenie a údržba vášho systému (VAIO Care (Rescue Mode) : Recover or maintain your system).

- Funkčnosť počítača VAIO obnovte podľa pokynov uvedených v časti Obnovenie z oblasti na obnovenie. [Detaily]

- Ak ste ešte nezálohovali údaje, pred obnovením počítača VAIO vytvorte záložnú kópiu cenných údajov pomocou nástroja VAIO Care (režim záchrany) : Obnovenie a údržba vášho systému (VAIO Care (Rescue Mode) : Recover or maintain your system). [Detaily]
  Ak ste pomocou funkcie zálohovania systému Windows vytvorili zálohu ešte pred tým, ako sa počítač VAIO stal nestabilným, ale súbor ste vytvorili alebo zmenili až potom, zálohujte takýto súbor pomocou nástroja VAIO Care (režim záchrany) : Obnovenie a údržba vášho systému (VAIO Care (Rescue Mode) : Recover or maintain your system).

Poznámka

- Obnovením počítača VAIO sa odstránia všetky údaje uložené vo vstavanom úložnom zariadení.