Príručka používateľa počítača VAIO

Úloha

# Zmena rozlíšenia (veľkosti) obrazu na zariadení pripojenom pomocou kábla HDMI

Môžete zmeniť rozlíšenie obrazovky alebo veľkosť obrazu z počítača VAIO zobrazovaného na externom displeji, napríklad televízore, ktorý je k počítaču pripojený pomocou kábla HDMI (nie je súčasťou dodávky).

1. Pomocou kábla HDMI pripojte počítač VAIO k televízoru vybavenému konektorom HDMI. [Detaily]

1. Zapnite televízor.

1. Spustite nástroj VAIO Control Center [Detaily] a vyberte položku Kvalita obrazu (Image Quality).

1. Vyberte položku Podrobnosti (Details) v časti Rozlíšenie externého displeja (External Display Resolution).

1. Na karte Vybrať rozlíšenie (Select Resolution) vyberte požadované rozlíšenie.

Po niekoľkých sekundách sa vybraté rozlíšenie použije.

1. Ak sa obraz z počítača nezmestí do oblasti zobrazovanej na televíznej obrazovke, kliknutím na kartu Nastaviť rozlíšenie (Adjust Resolution) nastavte veľkosť zobrazenia.

Poznámka

- V závislosti od modelu alebo zariadenia pripojeného ku konektoru HDMI nemusia byť niektoré možnosti rozlíšenia dostupné.

- Po výbere niektorých typov rozlíšenia môže byť funkcia na nastavenie rozlíšenia obrazovky vypnutá.

Súvisiaca téma
Pripojenie televízora so zásuvkou vstupu HDMI
Výber režimu displeja