Príručka používateľa počítača VAIO

Najčastejšie otázky

#### Čo robiť, ak nemožno vytlačiť dokument?

- Skontrolujte, či sú nastavenia tlačiarne správne nakonfigurované.
  Ďalšie informácie o nastaveniach tlačiarne nájdete v príručke dodanej s tlačiarňou.

- Skontrolujte, či je tlačiareň zapnutá.
  Ďalšie informácie nájdete v príručke dodanej s tlačiarňou.

- Skontrolujte, či je napájací kábel zapojený do sieťového adaptéra a sieťový adaptér zapojený do sieťovej zásuvky až na doraz.

- Skontrolujte, či je nainštalovaný vhodný ovládač tlačiarne.
  Po pripojení novej tlačiarne musíte najprv nastaviť ovládač tlačiarne.
  Informácie o spôsobe nastavenia ovládača tlačiarne nájdete v príručke dodanej s tlačiarňou alebo na webovej lokalite príslušného výrobcu.

- Uistite sa, že sa stav tlačiarne zobrazuje ako Online alebo Pripravené.
  Potom skontrolujte, či sú nastavenia tlačiarne správne nakonfigurované podľa pokynov uvedených v príručke dodanej s tlačiarňou.

- Skontrolujte, či je tlačiareň nastavená na možnosť Nastaviť ako predvolenú tlačiareň (Set as Default Printer).
  Ďalšie informácie nájdete na lokalite Pomoc a technická podpora pre systém Windows (Windows Help and Support). [Detaily]

- Skontrolujte, či je tlačiareň kompatibilná so systémom Windows nainštalovaným v počítači VAIO.

- Skontrolujte, či je tlačiareň pripojená k sieti (LAN).
  Ak je tlačiareň pripojená k sieti (LAN) priamo, uistite sa, či je zapnutý smerovač alebo rozbočovač.
  Ak je tlačiareň pripojená k tlačovému serveru, uistite sa, že sa v tlačovom serveri nezobrazuje chybové hlásenie.

- Skontrolujte, či aplikácia funguje správne.
  Aplikácia nemusí podporovať formát vášho dokumentu. V takom prípade sa dokument nevytlačí správne.
  Obráťte sa na vydavateľa aplikácie alebo výrobcu tlačiarne.

- Skontrolujte, či je pre tlačiareň vybratý správny port tlačiarne.
  Ďalšie informácie o nastaveniach portov tlačiarne nájdete v príručke dodanej s tlačiarňou alebo sa obráťte na výrobcu.