Príručka používateľa počítača VAIO

Úloha

# Obnovenie systémových súborov pomocou bodu obnovenia, ak nemožno spustiť systém Windows

Ak nemôžete spustiť systém Windows, podľa nasledujúcich krokov obnovte systémové súbory počítača.
Ak model nie je vybavený vstavanou optickou jednotkou, pripojte k počítaču externú optickú jednotku (nie je súčasťou dodávky). [Detaily]
Ak bol dodaný sieťový adaptér alebo napájací kábel, zapojte ho do napájacieho zdroja.

1. Kým je počítač v štandardnom režime, vložte do optickej jednotky médium obnovenia (optické disky) alebo pripojte disk USB flash k zásuvke USB na počítači VAIO.

1. Vypnite počítač VAIO.

1. Stlačením tlačidla ASSIST zobrazte obrazovku VAIO Care režim záchrany (VAIO Care Rescue Mode) a vyberte položku Spustiť z média (zariadenie USB/optický disk) (Start from media (USB device/optical disc)).

Postupujte podľa pokynov na obrazovke, kým sa nezobrazí obrazovka Vybrať možnosť (Choose an option).

1. Vyberte položku Riešiť problémy (Troubleshoot), Rozšírené možnosti (Advanced options) a položku Obnovenie systému (System Restore).

1. Vyberte používaný operačný systém.

Zobrazí sa okno Obnovenie systému (System Restore).

1. Kliknite na tlačidlo Ďalej (Next).

1. Vyberte príslušný bod obnovenia a kliknite na tlačidlo Ďalej (Next).

Zobrazí sa okno s potvrdením vybratého bodu obnovenia.

1. Kliknutím na tlačidlo Dokončiť (Finish) potvrďte bod obnovenia.

Po obnovení systémových súborov sa počítač VAIO reštartuje.
Súvisiaca téma
Informácie o zálohovaní
Informácie o typoch zálohovania
Zálohovanie údajov, ak nemožno spustiť systém Windows
Obnovenie údajov pomocou nástroja VAIO Nástroj na obnovu údajov (VAIO Data Restore Tool)
Vytvorenie bodu obnovenia