Príručka používateľa počítača VAIO

Najčastejšie otázky

#### Čo robiť, ak nemôžem spustiť/dokončiť proces obnovenia?

- Odpojte všetky nepotrebné externé zariadenia od počítača VAIO.

- Vyskúšajte nasledujúce návrhy:

- Skontrolujte stav médií obnovenia. Ak používate optické disky, skontrolujte, či nie sú znečistené alebo poškodené. Ak sú disky znečistené, vyčistite ich a skúste funkčnosť počítača VAIO obnoviť znova.

- Ak funkčnosť počítača VAIO nemôžete obnoviť z oblasti na obnovenie, reštartujte ho a znova ho obnovte z oblasti na obnovenie alebo použite médium obnovenia.

- Ak funkčnosť počítača VAIO nemôžete obnoviť pomocou optickej jednotky USB ani disku USB flash, pripojte jednotku alebo disk k inej zásuvke USB alebo k zásuvke USB, ktorá je kompatibilná so štandardom USB 2.0 (ak sa tam nachádza). Potom vypnite počítač a skúste ho znova obnoviť. [Detaily]

- Ak problém pretrváva, ďalšiu pomoc vyhľadajte na webovej lokalite technickej podpory počítačov VAIO online.